**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 75**

(protokols Nr. 4, 13. p.)

**Par ceļa servitūta līguma slēgšanu piekļuves nodrošināšanai zemes vienībai ar kadastra apzīmējumu 70420100411, kas atrodas Aronas pagastā, Madonas novadā**

Madonas novada pašvaldībā saņemts privātpersonas iesniegums (reģistrēts Madonas novada pašvaldībā 2025. gada 27. janvārī ar reģ. Nr. 2.1.3.6/25/140) ar lūgumu slēgt ceļa servitūta līgumu ar nekustamā īpašuma “Sīksaimnieki” (kadastra numurs 70420100839) Aronas pagastā, Madonas novadā, īpašnieku, lai nodrošinātu piekļuvi iesniedzēja īpašuma sastāvā esošajai zemes vienībai ar kadastra apzīmējumu 70420100411.

Lai piekļūtu nekustamā īpašuma “Masīvs 5-140 zemes gabals Nr.188” (kadastra numurs 70420100411) zemes vienībai ar kadastra apzīmējumu 70420100411, nepieciešams šķērsot zemes vienību ar kadastra apzīmējumu 70420100929, kas ir nekustamā īpašuma “Sīksaimnieki” (kadastra numurs 70420100839) Aronas pagastā, Madonas novadā sastāvā un piekrīt Madonas novada pašvaldībai.

Nekustamais īpašums Masīvs 5-140 zemes gabals Nr. 188” (kadastra numurs 70420100411) Aronas pagastā, Madonas novadā reģistrēts zemesgrāmatā uz privātpersonas vārda un tam atvērts Aronas pagasta zemesgrāmatu nodalījums Nr. 100000438055.

Nekustamais īpašums “Sīksaimnieki” (kadastra numurs 70420100839) Aronas pagastā, Madonas novadā, nav reģistrēts zemesgrāmatā.

Saskaņā ar Civillikuma 1131. pantu, kas nosaka, ka *Servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts* un ceturtās apakšnodaļas 1231. panta 3. apakšpunktu, kas nosaka, ka *Servitūtus nodibina ar līgumu vai testamentu* un 1235. pantu, kas nosaka to, ka *No servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi,* līdz ar to nepieciešams slēgt reālservitūta līgumu starp nekustamā īpašuma “Masīvs 5-140 zemes gabals Nr. 188” (kadastra numurs 70420100411) īpašnieku, kas ir valdošā nekustamā īpašuma īpašnieks un nekustamā īpašuma “Sīksaimnieki” (kadastra numurs 70420100839) Aronas pagastā, Madonas novadā, tiesisko valdītāju - Madonas novada pašvaldību, kas ir kalpojošā nekustamā īpašuma tiesiskā valdītāja.

Pamatojoties uz Civillikuma 1131. pantu, 1231. panta 3. apakšpunktu un 1235. pantu, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noslēgt reālservitūta līgumu starp nekustamā īpašuma “Masīvs 5-140 zemes gabals Nr.188” (kadastra numurs 70420100411) īpašnieku kā valdošā nekustamā īpašuma īpašnieku un Madonas novada pašvaldību, kā kalpojošā nekustamā īpašuma “Sīksaimnieki” (kadastra numurs 70420100839) tiesisko valdītāju, lai nodrošinātu piekļuvi zemes vienībai ar kadastra apzīmējumu 70420100411 šķērsojot zemes vienību ar kadastra apzīmējumu 70420100929.
2. Noteikt, ka ceļa servitūta vieta atrodas nekustamā īpašuma “Sīksaimnieki” (kadastra numurs 70420100839) zemes vienībā ar kadastra apzīmējumu 70420100929: ceļa vietas garums - 14 m, ceļa vietas platums – 4.5 m, kopā zemes platība 0,0063 ha (1. pielikums). Raksturojošie lielumi var tikt precizēti, izdarot instrumentālo uzmērīšanu.
3. Uzdot Juridiskajai nodaļai sagatavot reālservitūta līgumu, kur noteikt, ka līgums slēdzams kā beztermiņa līgums, servitūta tiesīgajiem ir pienākums par saviem līdzekļiem veikt ceļa uzturēšanu, visus izdevumus, kas saistīti ar līguma reģistrēšanu zemesgrāmatā sedz servitūta tiesīgie.
4. Pēc īpašumtiesību uz nekustamā īpašuma “Sīksaimnieki” (kadastra numurs 70420100839) zemes vienību ar kadastra apzīmējumu 70420100929 nostiprināšanas zemesgrāmatā Madonas novada pašvaldības vārdā, piekrist, ka servitūts tiek nostiprināts zemesgrāmatā.

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam.*

 Domes priekšsēdētājs A. Lungevičs

*D. H. Dzelzkalēja 28335803*